གཟུགས་མྱེད་པའི་སྙོམས་པར་འཇུག་པ་བཞི་ཡང་འདི་ལས་བྱུང་ངོ་། །རྣམ་པར་ཐར་པ་བརྒྱད་ཀྱང་འདི་ལས་བྱུང་ངོ་། །མཐར་ཀྱིས་གནས་པའི་སྙོམས་པར་འཇུག་པ་དགུ་ཡང་འདི་ལས་བྱུང་ངོ་། །རྣམ་པར་ཐར་པའི་སྒོ་སྟོང་པ་ཉིད་དང་། མཚན་མ་མྱེད་པ་དང་། སྨོན་པ་མྱེད་པ་ཡང་འདི་ལས་བྱུང་ངོ་། །མངོན་པར་ཤེས་པ་ལྔ་ཡང་འདི་ལས་བྱུང་ངོ་། །ཏིང་ངེ་འཛིན་ཐམས་ཅད་ཀྱང་འདི་ལས་བྱུང་ངོ་། །གཟུངས་ཀྱི་སྒོ་ཐམས་ཅད་ཀྱང་འདི་ལས་བྱུང་ངོ་། །དེ་བཞིན་གཤེགས་པའི་སྟོབས་བཅུ་ཡང་འདི་ལས་བྱུང་ངོ་། །མྱི་འཇིགས་པ་བཞི་ཡང་འདི་ལས་བྱུང་ངོ་། །སོ་སོ་ཡང་དག་པར་རིག་པ་བཞི་ཡང་འདི་ལས་བྱུང་ངོ་། །བྱམས་པ་ཆེན་པོ་ཡང་འདི་ལས་བྱུང་ངོ་། །སྙིང་རྗེ་ཆེན་པོ་ཡང་འདི་ལས་བྱུང་ངོ་། །སངས་རྒྱས་ཀྱི་ཆོས་མ་འདྲེས་པ་བཅྭོ་བརྒྱད་ཀྱང་འདི་ལས་བྱུང་ངོ་། །སེམས་ཅན་ཡོངས་སུ་སྨྱིན་པར་བྱ་བ་ཡང་འདི་ལས་བྱུང་ངོ་། །སངས་རྒྱས་ཀྱི་ཞིང་ཕུན་སུམ་ཚོགས་པ་ཡང་འདི་ལས་བྱུང་ངོ་། །བྱང་ཆུབ་སེམས་དཔའ་སེམས་དཔའ་ཆེན་པོའི་རིགས་ཕུན་སུམ་ཚོགས་པ་ཡང་འདི་ལས་བྱུང་ངོ་། །གཟུགས་ཕུན་སུམ་ཚོགས་པ་ཡང་འདི་ལས་བྱུང་ངོ་། །ལོངས་སྤྱོད་ཕུན་སུམ་ཚོགས་པ་ཡང་འདི་ལས་བྱུང་ངོ་། །འཁོར་ཕུན་སུམ་ཚོགས་པ་ཡང་འདི་ལས་བྱུང་ངོ་། །བྱམས་པ་ཆེན་པོ་ཡང་འདི་ལས་བྱུང་ངོ་། །སྙིང་རྗེ་ཆེན་པོ་ཡང་འདི་ལས་བྱུང་ངོ་། །རྒྱལ་རིགས་ཆེ་ཞིང་མཐོ་བ་ཡང་འདི་ལས་བྱུང་ངོ་། །བྲམ་ཟེའི་རིགས་ཆེ་ཞིང་མཐོ་བ་ཡང་འདི་ལས་བྱུང་ངོ་། །ཁྱིམ་བདག་གི་རིགས་ཆེ་ཞིང་མཐོ་བ་ཡང་འདི་ལས་བྱུང་ངོ་། །རྒྱལ་ཆེན་བཞིའི་རིས་ཀྱི་ལྷའི་བུ་རྣམས་ཀྱང་འདི་ལས་བྱུང་ངོ་། །སུམ་ཅུ་རྩ་གསུམ་གྱི་ལྷའི་བུ་རྣམས་ཀྱང་འདི་ལས་བྱུང་ངོ་། །མཚེ་མའི་ལྷའི་བུ་རྣམས་ཀྱང་འདི་ལས་བྱུང་ངོ་། །དགའ་ལྡན་གྱི་ལྷའི་བུ་རྣམས་ཀྱང་འདི་ལས་བྱུང་ངོ་། །འཕྲུལ་དགའི་ལྷའི་བུ་རྣམས་ཀྱང་འདི་ལས་བྱུང་ངོ་། །གཞན་འཕྲུལ་དབང་བྱེད་ཀྱི་ལྷའི་བུ་རྣམས་ཀྱང་འདི་ལས་བྱུང་ངོ་། །ཚངས་རིས་ཀྱི་ལྷ་རྣམས་ཀྱང་འདི་ལས་བྱུང་ངོ་། །ཚངས་ལྷ་ཉེ་ཕན་གྱི་ལྷ་རྣམས་ཀྱང་འདི་ལས་བྱུང་ངོ་། །ཚངས་པ་ཀུན་འཁོར་གྱི་ལྷ་རྣམས་ཀྱང་འདི་ལས་བྱུང་ངོ་། །ཚངས་ཆེན་གྱི་ལྷ་རྣམས་ཀྱང་འདི་ལས་བྱུང་ངོ་། །སྣང་བའི་ལྷ་རྣམས་ཀྱང་འདི་ལས་བྱུང་ངོ་། །ཆུང་སྣང་གི་ལྷ་རྣམས་ཀྱང་འདི་ལས་བྱུང་ངོ་། །ཚད་མེད་སྣང་བའི་ལྷ་རྣམས་ཀྱང་འདི་ལས་བྱུང་ངོ་། །ཀུན་སྣང་དང་བའི་ལྷ་རྣམས་ཀྱང་འདི་ལས་བྱུང་ངོ་། །དགེ་བའི་ལྷ་རྣམས་ཀྱང་འདི་ལས་བྱུང་ངོ་། །ཆུང་དགེའི་ལྷ་རྣམས་ཀྱང་འདི་ལས་བྱུང་ངོ་། །ཚད་མྱེད་དགེ་བའི་ལྷ་རྣམས་ཀྱང་འདི་ལས་བྱུང་ངོ་། །དགེ་རྒྱས་ཀྱི་ལྷ་རྣམས་ཀྱང་འདི་ལས་བྱུང་ངོ་། །ཆེ་བའི་ལྷ་རྣམས་ཀྱང་འདི་ལས་བྱུང་ངོ་། །ཆུད་ཆེའི་ལྷ་རྣམས་ཀྱང་འདི་ལས་བྱུང་ངོ་། །ཚད་མྱེད་ཆེ་བའི་ལྷ་རྣམས་ཀྱང་འདི་ལས་བྱུང་ངོ་། །འབྲས་བུ་ཆེ་བའི་ལྷ་རྣམས་ཀྱང་འདི་ལས་བྱུང་ངོ་། །མྱི་ཆེ་བའི་ལྷ་རྣམས་ཀྱང་འདི་ལས་བྱུང་ངོ་། །མྱི་གདུང་བའི་ལྷ་རྣམས་ཀྱང་འདི་ལས་བྱུང་ངོ་། །ཤིན་ཏུ་མཐོང་བའི་ལྷ་རྣམས་ཀྱང་འདི་ལས་བྱུང་ངོ་། །གྱ་ནོམ་སྣང་བའི་ལྷ་རྣམས་ཀྱང་འདི་ལས་བྱུང་ངོ་། །འོག་མྱིན་གྱི་ལྷ་རྣམས་ཀྱང་འདི་ལས་བྱུང་ངོ་། །རྒྱུན་ཏུ་ཞུགས་པ་རྣམས་ཀྱང་འདི་ལས་བྱུང་ངོ་། །ལན་ཅིག་ཕྱིར་འོང་བ་རྣམས་ཀྱང་འདི་ལས་བྱུང་ངོ་། །ཕྱིར་མྱི་འོང་བ་རྣམས་ཀྱང་འདི་ལས་བྱུང་ངོ་། །དགྲ་བཅོམ་པ་རྣམས་ཀྱང་འདི་ལས་བྱུང་ངོ་། །རང་སངས་རྒྱས་རྣམས་ཀྱང་འདི་ལས་བྱུང་ངོ་། །བྱང་ཆུབ་སེམས་དཔའ་སེམས་དཔའ་ཆེན་པོ་རྣམས་ཀྱང་འདི་ལས་བྱུང་ངོ་། །དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རྣམས་ཀྱང་འདི་ལས་བྱུང་ངོ་། །དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རྣམས་ཀྱི་རྣམ་པ་ཐམས་ཅད་མཁྱེན་པ་ཉིད་ཀྱང་འདི་ལས་བྱུང་ངོ་། །
Śakra then asked, “Blessed Lord, do those human beings of Jambudvīpa who do not honor, do not venerate, do not respect, and do not worship this perfection of wisdom not know that the worship of the perfection of wisdom is more powerful?”
Light, Reality, Assembly